Ego Stephanus, comes Sacrocesariensis, notum facio omnibus qui presentes litteras viderint, quod dominus Garnerius, abbas Sancti Benedicti Floriacensis, petitionibus nostris acquiescens, feodum quem venerabilis Arraudus, predecessor ejus, Sevino Viatori apud Castellionem ad vitam ipsius Sevini contulerat, Miloni genero Sevini concessit, ad servitium quod idem Sevinus pro feodo facere promisit. Si vero eumdem Sevinum mori vel ad religionem transferri contigerit, feodus ad monasterium Floriacensem libere et quiete revertetur, ita quod nec Milo neque uxor ejus aut haeredes eorum aliquid in feodo poterunt reclamare. Quod ut inviolabiliter postmodum observetur, praesens scriptum sigilli nostri munimine roboramus. Actum anno incarnati Verbi 1187, regnante Philippo, Urbano summo pontifice.